 Halgamadaasu waxay dhammaantood ka midaysnaayeen aaminsanaanta Aragtida Somaliweyn oo ahayd in la xoreeyo, mideeyo, hal calan iyo hal dawladna la hooskeeno 5tii Somaliyeed ee Gumeysiga Reer Yurub u kala qaybiyey geyigii Somaliyeed, taas oo ahayd sidatan: Somaliland iyo Gobolka Somaliyeed ee Kenya waxaa saami ahaan u helay Ingiriiska 1884-85 , dibna Ingiriisku ka siiyey Kenya Gobolka Waqooyi Bari ee Somaliyeed 1963 , Koonfurta waxaa qaatay Talyaaniga 1889 , Jabuuti waxay gacanta u gashay Faransiiska 1862-1885 , Somali-Galbeedna waxa ku tuun-tuunsatay Itoobiya 1889 , dibna Dhulka Hawd Ingiriisku ka siiyey Itoobiya 1954 . 